CELEX: 62010TN0532
Language: lv
Date: 2010-11-13 00:00:00
Title: Lieta T-532/10: Prasība, kas celta 2010. gada 13. novembrī — Cosepuri /EFSA

29.1.2011   
            
            
               LV
            
            
               Eiropas Savienības Oficiālais Vēstnesis
            
            
               C 30/43
            
         Prasība, kas celta 2010. gada 13. novembrī — Cosepuri/EFSA
   (Lieta T-532/10)
   ()
   2011/C 30/79
   Tiesvedības valoda — itāļu
   
      Lietas dalībnieki
   
   
      Prasītāja: Cosepuri Soc. coop. p.a. (Boloņa, Itālija) (pārstāvis — F. Fiorenza, advokāts)
   
      Atbildētāja: Eiropas Pārtikas nekaitīguma iestāde (EFSA)
   
      Prasītājas prasījumi:
   
   
               —
            
            
               atcelt 2010. gada 15. septembrī pausto atteikumu, ar kuru Cosepuri liegta piekļuve dokumentiem;
            
         
               —
            
            
               noteikt EFSA pienākumu iesniegt konfidenciālos dokumentus;
            
         
               —
            
            
               piespriest EFSA atlīdzināt tiesāšanās izdevumus.
            
         
      Pamati un galvenie argumenti
   
   Prasītāja šajā lietā, kas ir prasītāja arī lietā T-339/10 (1)
      Cosepuri/EFSA, apstrīd Eiropas Pārtikas nekaitīguma iestādes (EFSA) 2010. gada 15. septembra lēmumu saistībā ar konkursu CFT/EFSA/FIN/2010/01 (paziņojums par līgumu 2010/S 51-074689) par regulāru turp un atpakaļ pārvadājumu pakalpojumu (shuttle services) nodrošināšanu Itālijā un Eiropā, kura ietvaros attiecīgā līguma slēgšanas tiesības tika piešķirtas citai sabiedrībai.
   Apstrīdētajā lēmumā EFSA ir atteikusi piekļuvi atsevišķiem ar konkursu saistītiem dokumentiem un it īpaši dokumentiem, kas ir saistīti ar dalības nosacījumiem un saimnieciski visizdevīgākā piedāvājuma izvēli.
   Savu prasījumu pamatojumam prasītāja norāda uz atbilstošo Padomes 2002. gada 25. jūnija Regulas (EK) Nr. 1605/2002 (2) un Eiropas Parlamenta un Padomes 2001. gada 30. maija Regulas (EK) Nr. 1049/2001 (3) noteikumu pārkāpumu, kā arī uz pienākuma norādīt pamatojumu, pārskatāmības principa un tiesību piekļūt dokumentiem pārkāpumu. Visbeidzot prasītāja norāda arī uz pilnvaru nepareizu izmantošanu.
   Prasītāja īpaši apgalvo, ka atbildētāja nav norādījusi, kāds konkrēti kaitējums tiktu nodarīts līguma slēgšanas tiesības saņēmušajai sabiedrībai, ja tiktu piešķirta piekļuve prasītajiem dokumentiem, kā arī norāda, ka nav sniegts vai ir sniegts neatbilstošs daļējas piekļuves dokumentam atteikuma pamatojums, jo konkursa procedūru kontekstā attiecīgā informācija ir uzskatāma par salīdzinošo informāciju, kas ietverta dokumentos, kurus saistībā ar konkursa procedūru iesnieguši konkurenti, un kas līdz ar to nav saistīta ar konfidenciālu komercinformāciju. Prasītāja arī lūdz šo lietu apvienot ar lietu T-339/10, kas šobrīd tiek izskatīta šajā pašā tiesā.
   
      (1)  OV C 288, 47. lpp.
   
      (2)  Padomes 2002. gada 25. jūnija Regula (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (OV L 248, 1. lpp.).
   
      (3)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).